# Arvioitavat kokonaisuudet (EPA, etappi)

## <Lapsen umpilisäkkeen tulehduksen hoito>

Arvioitavan kokonaisuuden yläotsikko/kategoria: <toimenpidetaitojen suora arviointi>

### Lyhyt kuvaus

Erikoistuva osaa epäillä lapsen umpilisäkkeen tulehtumista, määrätä asiaankuuluvat tutkimukset ja poistaa umpilisäkkeen laparoskooppisesti sekä informoida lasta ja vanhempia sairauden ja hoidon suhteen.

### Määritelmä ja rajoitukset

Erikoistuva osaa:

- epäillä lapsen umpilisäkkeen tulehtumista oireiden ja tutkimusten perusteella

- arvioida hoidon kiireellisyyden

- määrätä tarvittavat preoperatiiviset laboratorio- ja kuvantamistutkimukset

- informoida potilaan omaiset sairauden laadusta, leikkauksen hyödyistä ja haitoista sekä jatkohoidosta

- tarvittavat leikkausvalmistelut ja määrätä antibioottihoidon

- leikkauksen vaiheet ja tekniset yksityiskohdat instrumentteineen

- suunnitella jatkohoidon ja seurannan

- konsultoida tarvittaessa

- toimia vuorovaikutuksessa muun tiimin kanssa poliklinikalla, leikkaussalissa ja vuodeosastolla

- tehdä yhteistyötä muun henkilökunnan ja potilaan omaisten kanssa

### Mahdolliset riskit ja komplikaatiot

Erikoistuvan tulee olla tietoinen ja osata tutkia ja hoitaa seuraavat komplikaatiot:

- verenvuoto haavasta

- haavan tulehtuminen tai avautuminen

- verenvuoto vatsaonteloon

- postoperatiivisen paiseen kehittyminen vatsaonteloon

- suolen perforoituminen (porttia laittaessa tai umpilisäkettä operoidessa)

- postoperatiivinen okkluusion kehittyminen

- tyrä porttihaavaan

- muut harvinaiset komplikaatiot

### Keskeiset CanMEDS-osaamisalueet

Lääketieteellinen osaaminen

Yhteistyötaidot

Vuorovaikutustaidot

Johtaminen

### Suoritusta koskevat odotukset (tiedot, taidot ja asenteet)

Erikoistuva tekee leikkauksen itsenäisesti ja onnistuneesti. Hän lisäksi osaa:

- ilmoittaa leikkausasennon

- ilmoittaa leikkauksessa tarvittavat langat, portit ja tähystimen sekä appendixin sulku- ja poisto välineet

- määrätä antibioottiprofylaksian

- suunnitella leikkausviiltojen sijainnit

- käsitellä kudoksia asianmukaisesti

- ohjata avustavaa kirurgia/hoitajaa

- suorittaa leikkauksen itsenäisesti ja hallitsee leikkausten vaiheet ja tekniset yksityiskohdat

- välttää riskinottoa ja konsultoi tarvittaessa

- ottaa tarvittaessa muut tiimin jäsenet mukaan potilaan hoitoon ja tilan arviointiin

- antaa jatko- ja seurantaohjeet henkilökunnalle, potilaalle ja vanhemmille

- tehdä tarvittavat potilasasiakirjamerkinnät tulotilanteesta, leikkauksesta ja seurannasta

### Ohjaus- ja harjoittelumenetelmät

EPA:n leikkaus suoritetaan yhdessä erikoislääkärin kanssa niin monta kertaa, että erikoistuva uskoo itsenäisesti selviytyvänsä leikkauksesta.

### Arviointimenetelmät

EPA:n polikliinien tutkiminen suoritetaan itsenäisesti ja käydään jälkikäteen läpi erikoislääkärin kanssa tai erikoislääkärin valvonnan alaisena; arviointiin Mini-CEX -kaavake. Leikkaus suoritetaan itsenäisesti, mutta erikoislääkärin valvonnan alaisena, arviointiin DOPS -kaavake.

### Koulutuksen vaihe, jossa yleensä saavutetaan

Ensimmäinen vuosi eriytyvässä koulutuksessa

### Kirjallisuus

Tähän voi tuoda aiheeseen liittyvää kirjallisuutta